Document ID: 31991L0383

Reference:
EUR-Lex - 31991L0383 - HU
Fontos jogi nyilatkozat
|
31991L0383
Hivatalos Lap L 206 , 29/07/1991 o. 0019 - 0021 finn különkiadás fejezet 5 kötet 5 o. 0063  svéd különkiadás fejezet 5 kötet 5 o. 0063
A Tanács irányelve(1991. június 25.)a határozott idejű vagy munkaerő-kölcsönzés céljából létesített munkaviszonyban álló munkavállalók munkahelyi biztonságának és egészségének javítását elősegítő intézkedések kiegészítéséről(91/383/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 118a. cikkére,tekintettel a Bizottság javaslatára [1],az Európai Parlamenttel együttműködve [2],tekintettel a Gazdasági és Szociális Bizottság véleményére [3],mivel a Szerződés 118a. cikke előírja, hogy, a Tanács irányelvek útján minimumkövetelményeket fogadjon el abból a célból, hogy, különösen a munkakörnyezet tekintetében, a munkavállalók biztonsága és egészsége magasabb szintű védelmének kialakítását ösztönözze;mivel az említett cikk alapján az irányelvek nem vezethetnek be olyan közigazgatási, pénzügyi és jogi megszorításokat, amelyek hátráltatnák a kis- és középvállalkozások alapítását és fejlődését;mivel jelentősen megnövekedett a foglalkoztatás olyan formáinak igénybevétele, mint például a határozott idejű és munkaerő-kölcsönzés céljából létesített munkaviszony;mivel a kutatások kimutatták, hogy általában a határozott idejű vagy a munkaerő-kölcsönzés céljából létesített munkaviszonyban álló munkavállalók bizonyos ágazatokban a többi munkavállalónál nagyobb mértékben vannak kitéve az üzemi balesetek és foglalkozási megbetegedések kockázatának;mivel ezek a bizonyos ágazatokban mutatkozó kockázatok részben az új munkavállalók vállalkozásba történő beilleszkedésének sajátosságából erednek; mivel ezeket a kockázatokat csökkenteni lehet, ha a munkavállalót a munkavállalás kezdetétől fogva megfelelő tájékoztatásban és képzésben részesítik;mivel a munkahelyi biztonságról és egészségvédelemről szóló irányelvek, nevezetesen a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [4] olyan rendelkezéseket tartalmaz, amelyek célja a munkavállalók biztonságának és egészségének általános javítása;mivel a határozott idejű vagy munkaerő-kölcsönzés céljából létesített munkaviszonyban álló munkavállalók különleges helyzete és a bizonyos ágazatokban mutatkozó kockázatok sajátos jellege miatt különleges kiegészítő szabályokra van szükség, különösen az érintett munkavállalók tájékoztatását, képzését és egészségügyi ellenőrzését illetően;mivel ez az irányelv hozzájárul a belső piac szociális dimenziójának megvalósításához,ELFOGADTA EZT AZ IRÁNYELVET:I. SZAKASZHATÁLY ÉS CÉL1. cikkAz irányelv hatályaEzt az irányelvet kell alkalmazni:1. a munkaadó és a munkavállaló által közvetlenül létesített határozott idejű szerződéses munkaviszony esetében, ahol a szerződés olyan objektív feltételek teljesülése esetén szűnik meg, mint például meghatározott időpont elérése, meghatározott feladat elvégzése vagy meghatározott esemény bekövetkezése;2. a munkaerő-kölcsönző vállalkozás mint a munkaadó és a munkavállaló közötti munkaerő-kölcsönzés céljából létesített munkaviszony esetében, amikor a munkavállaló a kölcsönvevő vállalkozás és/vagy kölcsönvevő szervezet ellenőrzése alatt végez munkát.2. cikkAz irányelv célja(1) Ezen irányelv célja, hogy az 1. cikkben említett munkaviszonyban álló munkavállalókat a munkahelyi biztonságot és egészséget illetően ugyanolyan szintű védelemben részesítsék, mint a vállalkozás és/vagy szervezet más munkavállalóit.(2) Az 1. cikkben említett munkaviszony nem indokol eltérő bánásmódot a munkafeltételek tekintetében a munkahelyi biztonság- és egészségvédelmet, különösen az egyéni védőeszközökhöz való hozzájutást illetően.(3) A 89/391/EGK irányelvet és a 16. cikke (1) bekezdésének értelmében vett irányelveket teljes mértékben alkalmazni kell az 1. cikkben említett munkaviszonyban álló munkavállalókra, az ezen irányelv szigorúbb és/vagy az e jogviszony sajátosságait jobban kiemelő rendelkezések sérelme nélkül.II. SZAKASZÁLTALÁNOS RENDELKEZÉSEK3. cikkA munkavállalók tájékoztatásaA 89/391/EGK irányelv 10. cikkének sérelme nélkül, a tagállamok megteszik a szükséges lépéseket a következők biztosítása érdekében:1. az 1. cikkben említett munkaviszonyban álló munkavállalót a kölcsönvevő vállalkozás és/vagy szervezet a tevékenység megkezdése előtt tájékoztatja a munkavégzés során esetlegesen felmerülő kockázatokról;2. ez a tájékoztatás:- különösen az előírt különleges szakmai képesítéseket, ismereteket vagy különleges egészségügyi ellenőrzéseket tartalmazza a nemzeti jogszabályokban meghatározottak szerint, és- megállapítja a nemzeti jogszabályokban meghatározottak szerint a különleges, a munkavégzés során esetlegesen felmerülő jelentősebb kockázatokat.4. cikkA munkavállalók képzéseA 89/391/EGK irányelv 12. cikkének sérelme nélkül a tagállamok meghozzák a szükséges intézkedéseket annak biztosítására, hogy a 3. cikkben említett esetekben minden munkavállaló a munka sajátosságainak megfelelő képzésben részesüljön, figyelembe véve a munkavállalók képzettségét és gyakorlatát.5. cikkA munkavégzés és a munkavállalók egészségügyi ellenőrzése(1) A tagállamok úgy határozhatnak, hogy az 1. cikkben említett munkaviszonyban álló munkavállalók számára megtiltják a nemzeti jogszabályokban meghatározottak szerint az olyan munkavégzést, amelyek a munkavállalók biztonságára vagy egészségére különösen veszélyesek, és különösen olyan tevékenységek esetében, amelyek a nemzeti jogszabályok szerint különleges egészségügyi ellenőrzést igényelnek.(2) Ha a tagállamok nem élnek az (1) bekezdésben említett lehetőséggel, akkor a 89/391/EGK irányelv 14. cikkének sérelme nélkül meghozzák a szükséges intézkedéseket annak biztosítására, hogy azokat az 1. cikkben említett munkaviszonyban álló munkavállalókat, akik különleges orvosi ellenőrzést igénylő munkát végeznek, megfelelő egészségügyi ellenőrzésben részesítsék.(3) A tagállamok döntése alapján a (2) bekezdésben említett különleges egészségügyi ellenőrzés kiterjeszthető az érintett munkavállaló munkaviszonyának megszűnését követő időszakra is.6. cikkA védelmi és a megelőzési feladatokat ellátó szolgálatokA tagállamok meghozzák a szükséges intézkedéseket annak biztosítására, hogy a 89/391/EGK irányelv 7. cikkének megfelelően a munkahelyi kockázatokkal szembeni védelemmel és az azok megelőzésével kapcsolatos tevékenységek végzésével megbízott munkavállalókat, szolgálatokat vagy személyeket tájékoztassák az 1. cikkben említett munkaviszonyban álló munkavállalók megbízásáról, azért, hogy a feladatot végző munkavállalók, szolgálatok vagy személyek megfelelő módon elláthassák védelmi és megelőzési feladataikat a vállalkozásban és/vagy létesítményben dolgozó valamennyi munkavállaló érdekében.III. SZAKASZKÜLÖNÖS RENDELKEZÉSEK7. cikkMunkaerő-kölcsönzés céljából létesített munkaviszony: tájékoztatásA 3. cikk sérelme nélkül, a tagállamok megteszik a szükséges lépéseket a következők biztosítása érdekében:1. az 1. cikk (2) bekezdésében említett munkaviszonyban álló munkavállalók alkalmazása előtt a vállalkozás és/vagy szervezet a munkaerő-kölcsönző vállalkozást tájékoztatja a szükséges szakmai képzettségről és a betöltendő állás sajátosságairól;2. a munkaerő-kölcsönző vállalkozás ezeket a tényeket az érintett munkavállalók tudomására hozza.A tagállamok rendelkezhetnek úgy, hogy a kölcsönvevő vállalkozás és/vagy szervezet által az első bekezdés 1. pontjának megfelelően megadott részletes adatok a kölcsönbeadó és a kölcsönvevő közötti szerződésben legyenek rögzítve.8. cikkMunkaerő-kölcsönzés céljából létesített munkaviszony: felelősségA tagállamok megteszik a szükséges lépéseket a következők biztosítása érdekében:1. a munkaerő-kölcsönző vállalkozás nemzeti jogszabályokban megállapított felelősségének sérelme nélkül, a kölcsönvevő vállalkozás és/vagy szervezet felelős a szerződés ideje alatt a munkavégzésre irányadó feltételekért;2. az 1. pont alkalmazásában a munkavégzésre irányadó feltételek a munkahelyi biztonsággal, higiéniával és egészséggel kapcsolatos feltételekre korlátozódnak.IV. SZAKASZVEGYES RENDELKEZÉSEK9. cikkElőnyösebb rendelkezésekEz az irányelv nem sérti azokat a már hatályban lévő vagy jövőbeni nemzeti vagy közösségi rendelkezéseket, amelyek az 1. cikkben említett munkaviszonyban álló munkavállalók biztonságának és egészségének védelme szempontjából előnyösebbek.10. cikkZáró rendelkezések(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1992. december 31-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen már elfogadtak, vagy elfogadnak.(3) A tagállamok ötévenként jelentést tesznek a Bizottságnak ezen irányelv gyakorlati végrehajtásáról, rögzítve a munkavállalók és munkaadók álláspontját is.A Bizottság a jelentésről tájékoztatja az Európai Parlamentet, a Tanácsot, a Gazdasági és Szociális Bizottságot, valamint a munkahelyi biztonsági, higiéniai és egészségvédelmi tanácsadó bizottságot.(4) A Bizottság rendszeresen jelentést tesz az Európai Parlamentnek, a Tanácsnak, valamint a Gazdasági és Szociális Bizottságnak ezen irányelv végrehajtásáról, kellő figyelmet szentelve az (1), (2) és a (3) bekezdésnek.11. cikkEnnek az irányelvnek a tagállamok a címzettjei.Kelt Luxembourgban, 1991. június 25-én.a Tanács részérőlaz elnökJ.-C. Juncker[1] HL C 224., 1990.9.8., 4. o.[2] 1990. november 20-i vélemény (a Hivatalos Lapban még nem tették közzé) és HL C 158., 1991.6.17.[3] HL C 332., 1990.12.31., 167. o.[4] HL L 183., 1989.6.29., 1. o.--------------------------------------------------

Summary:
Az alkalmi munkavállalók munkahelyi egészsége és biztonsága
Az alkalmi munkavállalók munkahelyi egészsége és biztonsága
ÖSSZEFOGLALÓ AZ ALÁBBI DOKUMENTUMRÓL:
A Tanács 1991. június 25-i 91/383/EGK irányelve a határozott idejű vagy munkaerő-kölcsönzés céljából létesített munkaviszonyban álló munkavállalók munkahelyi biztonságának és egészségének javítását elősegítő intézkedések kiegészítéséről
MI AZ IRÁNYELV CÉLJA?
              
Az irányelv célja, hogy biztosítsa az uniós országokban az egészség- és biztonságvédelem javítására irányuló jogszabályok életbeléptetését a munkaerő-kölcsönzés céljából létesített* vagy határozott idejű* munkaviszonyban álló munkavállalók tekintetében, összhangba hozva azokat a többi munkavállaló által élvezett védelemmel.
FŐBB PONTOK
              
A munkavállalók munkahelyi biztonságáról és egészségvédelméről szóló 89/391/EGK tanácsi irányelv az alkalmi munkavállalókra* is alkalmazandó. A jelen irányelv kiegészíti ezt a következőkkel:
Tájékoztatás és képzés
A munka megkezdése előtt az alkalmi munkavállalókat tájékoztatni kell a munkával kapcsolatos bármely kockázatról, az előírt különleges szakmai képesítésekről, ismeretekről vagy különleges egészségügyi ellenőrzésekről.
Minden munkavállalónak részesülnie kell az adott munka sajátosságaihoz igazított képzésből a munkavállaló képességi szintjéhez és tapasztalatához mérten.
Különleges egészségügyi ellenőrzések
Az alkalmi munkavállalók biztonságára vagy egészségére nézve különösen veszélyes, vagy különleges egészségügyi ellenőrzést igénylő munka esetén az uniós országoknak lehetőségük van az alkalmi munkavállalók alkalmazásának megtiltására. Amennyiben mégis alkalmi munkavállalók alkalmazására kerül sor, megfelelő egészségügyi ellenőrzésben kell részesíteni a munkavállalót, amely szükség esetén kiterjeszthető az érintett munkavállaló munkaviszonyának megszűnését követő időszakra is.
Egészségügyi és biztonsági szolgáltatások
Az alkalmi munkavállalók megbízásáról tájékoztatni kell az adott szervezeten belüli egészségügyi és biztonsági feladatokat ellátó szolgálatokat.
Munkaerő-kölcsönző vállalkozások és ügynökségek
Amennyiben az alkalmi munkavállalókat valamely ügynökség vagy egyéb munkaerő-kölcsönző vállalkozás közvetíti, az ügynökséget tájékoztatni kell az előírt képesítésekről és a munka sajátosságairól, ezeket az információkat pedig továbbítani kell az érintett munkavállalók részére. Az információ a megbízási szerződés részét is képezheti.
Azonban az alkalmi munkavállalót alkalmazó szervezet felelős a munkafeltételek biztonsági, higiéniai és egészségügyi vonatkozásaiért.
Az uniós országok felelősségi köre
Az uniós országoknak ötévente jelentést kell tenniük az Európai Bizottság felé az irányelv végrehajtásáról, többek között a munkavállalók és a munkáltatók álláspontjáról.
MIKORTÓL HATÁLYOS EZEN IRÁNYELV?
              
Az irányelv 1991. július 15-én lépett hatályba. Az uniós országoknak 1992. december 31 -ig kellett átültetniük nemzeti jogukba.
HÁTTÉR
              
További információk a következő oldalakon állnak rendelkezésre:
Munkafeltételek – Egészség és biztonság a határozott idejű vagy munkaerő-kölcsönzés céljából létesített munkaviszonyban című oldal az Európai Bizottság honlapján.
91/383/EGK irányelv – határozott idejű vagy munkaerő-kölcsönzés céljából létesített munkaviszony az Európai Munkahelyi Biztonsági és Egészségvédelmi Ügynökség honlapján.
A munkavállalók munkahelyi biztonságának és egészségvédelmének javítását ösztönző intézkedések bevezetéséről szóló 89/391/EGK tanácsi irányelvről szóló összefoglaló.
* KULCSFOGALMAK
              
Munkaerő-kölcsönzés céljából létesített szerződés: a munkaerő-kölcsönző vállalkozás (például ügynökség) és a munkavállaló között létrejött munkaszerződés valamely szervezeten belüli feladat elvégzésére annak felügyelete mellett.
Határozott időre szóló (vagy határozott idejű) szerződés: a munkáltató és a munkavállaló között közvetlenül létrejött egyedi időtartamra szóló vagy egyedi feladat elvégzésére vonatkozó munkaszerződés.
Alkalmi munkavállaló: ezen összefoglalóban használt egyértelműsítő fogalom, amely a fent megnevezett mindkét munkaviszonyban álló személyekre kiterjed.
FŐ DOKUMENTUM
            
A Tanács 91/383/EGK irányelve (1991. június 25.) a határozott idejű vagy munkaerő-kölcsönzés céljából létesített munkaviszonyban álló munkavállalók munkahelyi biztonságának és egészségének javítását elősegítő intézkedések kiegészítéséről (HL L 206., 1991.7.29., 19–21. o.)
A 91/383/EGK irányelv későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ OKMÁNYOK
            
A Tanács 89/391/EGK irányelve (1989. június 12.) a munkavállalók munkahelyi biztonságának és egészségvédelmének javítását ösztönző intézkedések bevezetéséről (HL L 183., 1989.6.29., 1–8. o.)
Lásd az egységes szerkezetbe foglalt változatot.
utolsó frissítés 01.12.2016